S-726/2010

Ár 2011, föstudaginn 14. janúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 726/2010: Ákæruvaldið (A-kvk-nf H-kvk-nf J-kvk-nf) gegn H-kk-þgf B-kk-þgf H-kk-þgf, sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 22. október sl. á hendur ákærða, H-kk-þgf B-kk-þgf H-kk-þgf, kt. 000000-0000, Sandavaði 5, Reykjavík, fyrir „meiri háttar brot gegn skattalögum framin í rekstri einkahlutafélaganna H. H-kk-nf, kennitala 000000-0000, og HBH Veitingar, kennitala 000000-0000, en ákærði H-kk-nf B-kk-nf var framkvæmdastjóri, stjórnarformaður og prókúruhafi beggja félaganna, með því að hafa:

1. Eigi staðið skil á virðisaukaskattsskýrslum einkahlutafélagsins HBH Veitingar á lögmæltum tíma vegna uppgjörstímabilanna maí-júní, júlí-ágúst og september-október 2006, og hafa eigi staðið ríkissjóði skil á virðisaukaskatti sem innheimtur var í rekstri einkahlutafélagsins að fjárhæð kr. 4.928.346 vegna sömu tímabila og í rekstri H. Hermannssonar ehf. að fjárhæð 3.782.283 vegna tímabilsins júlí-ágúst 2007, í samræmi við fyrirmæli í IX. kafla laga nr. 50/1988 um virðisaukaskatt, samtal að fjárhæð kr. 8.710.629, sem sundurliðast sem hér greinir.

Uppgjörstímabil: Vangoldinn VSK:

Árið 2006

maí-júní kr. 1.729.835

júlí-ágúst kr. 806.115

september-október kr. 2.392.396

kr. 4.928.346

Árið 2007

júlí-ágúst kr. 3.782.283

Samtals 2006 og 2007 kr. 8.710.629

2. Eigi staðið skil á skilagrein vegna staðgreiðslu opinberra gjalda á lögmæltum tíma vegna einkahlutafélagsins HBH Veitingar fyrir greiðslutímabilið janúar 2007, og eigi staðið ríkissjóði skil á staðgreiðslu opinberra gjalda einkahlutafélagsins að fjárhæð kr. 655.869 vegna sama tímabils og vegna H. Hermannssonar ehf. að fjárhæð kr. 2.592.705 vegna tímabilanna október og desember 2007, í samræmi við fyrirmæli í III. kafla laga um staðgreiðslu opinberra gjalda nr. 45/1987, sem haldið var eftir af launum starfsmanna einkahlutafélaganna, samtals að fjárhæð kr. 3.248.574, sem sundurliðast sem hér greinir:

Greiðslutímabil Vangoldin staðgreiðsla

Árið 2007

janúar kr. 655.869

október kr. 1.290.056

nóvember kr. 1.302.649

Samtals kr. 3.248.574

Framangreind brot ákærða samkvæmt ákæru varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig:

a) 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005 að því er varðar 1. tölulið ákæru.

b) 2. mgr. 30. gr. laga nr. 45/1987 um staðgreiðslu opinberra gjalda, sbr. 2. gr. laga nr. 42/1995 og 1. gr. laga nr. 134/2005 að því er varðar 2. tölulið ákæru.

Þess er krafist að ákærði verði dæmdur til refsingar og til greiðslu alls sakarkostnaðar.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Þykir refsing ákærða hæfilega ákveðin fangelsi í 5 mánuði. Rétt er að fresta því að framkvæma refsingu þessa og ákveða að hún falli niður að liðnu 1 ári frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Þá ber að dæma ákærða til þess að greiða 24.000.000 krónur í sekt og ákveða að í stað sektarinnar komi 5 mánaða fangelsisrefsing, greiðist sektin ekki innan 4 vikna frá dómsbirtingu.

Loks ber að dæma ákærða til þess að greiða verjanda sínum, S-kk-þgf A-kk-þgf S-kk-þgf hrl., 150.000 krónur í málsvarnarlaun, sem ákveðast með virðisaukaskatti.

Annan kostnað hefur ekki leitt af málarekstri þessum.

DÓMSORÐ:

Ákærði sæti fangelsi í 5 mánuði. Framkvæmd refsingarinnar er frestað og fellur hún niður að liðnum 1 ári, haldi ákærði almennt skilorð.

Ákærði greiði 24.000.000 króna sekt til ríkissjóðs innan 4 vikna frá uppkvaðningu dómsins að telja, en sæti ella fangelsi í 5 mánuði.

Ákærði greiði verjanda sínum, S-kk-þgf A-kk-þgf S-kk-þgf hrl. 150.000 krónur í málsvarnarlaun.

P-kk-nf G-kk-nf.